О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 210
Взето с Протокол № 17 от заседание на Общински съвет – Чепеларе, проведено на 28.09.2016 година.

ОТНОСНО: Допустими норми за брой и вид на отглежданите селскостопански животни в зависимост от мястото им на отглеждане  на територията на Община Чепеларе.
Общински съвет – Чепеларе, като изслуша предложението на Кмета на Общината , Постоянната комисия по Общинска собственост, устройство на територията и инфраструктура, Постоянната комисия по Екология, земеделие и гори,  и след станалите разисквания на основание чл.21, ал.1, т.23 и т.24 и ал.2  от Закона за местното самоуправление и местната администрация, Закон за ветеринаро медицинската дейност, ППЗВМД, Закон за животновъдството, Закон за защита на животните, ЗУТ и всички нормативни изисквания на Европейската директива, както и Наредба №44/ 20.04.2006г. за ветеринарно медицинските изисквания към животновъдните обекти
Р   Е   Ш   И:


1. Добавят се нови алинеи към чл. 32 към Раздел шести – ред за отглеждане на домашни животни към Наредба №1 за поддържане и опазване на обществения ред, чистотата и общественото имущество на територията на община Чепеларе както следва:

/4/ Според мястото на отглеждане на селскостопански животни, територията на община Чепеларе се районира както следва:

1. Територия включена в строителните граници на населените места.

2. Територия извън строителните граници на населените места.

           /5/ Според характера на отглеждане на селскостопанските животни в животновъдните обекти се класифицират както следва:

1. Животновъдни обекти с промишлен характер, в които получената от животните продукция се продава под формата на суровини за преработващи промишлености.

2. Животновъдни обекти с цел задоволяване на собствени нужди и с полупазарен характер, в които получената от животните продукция, задоволява на първо място нуждите на съответния земеделски стопанин, а останалите количества се предлагат на пазара в суров или преработен вид.

         /6/ Разрешен брой отглеждани селскостопански животни и птици в урегулиран поземлен имот /УПИ/ или неурегулиран поземлен имот /НУПИ/ в населени места, при спазване на Наредба № 44 /20.04.2006г. за ветеринарно медицинските изисквания към животновъдните обекти и всички Европейски директиви, е както следва:

1. Впрегатен добитък – коне, магарета, мулета, не повече от 2 броя, в това число приплоди до две годишна възраст.

2. Едри преживни животни – крави, до 3 броя с приплодите им до две годишна възраст.

3. Дребни преживни животни – овце или кози, до 10 броя с приплоди от тях до 12 месечна възраст.

4. Свине за угояване до 2 броя.

5. Птици – кокошки, патици, пуйки, гълъби – до 20 броя, отглеждани само в собствени парцели на закрито.

6. Зайци – за угояване до 10 броя, отглеждани в собствени парцели на закрито. Зайкини – до 20 броя, но с приплодите им.

Повече от допустимия брой животни, може да се отглеждат след нотариално заверено съгласие от съсобственици и съседи.

Всички селскостопански животни, с разрешените за отглеждането им броя, се 
отглеждат в животновъдни обекти, съгласно ал.5, т. 2.

/7/ На територии извън регулациите на населените места в община Чепеларе, се разрешава отглеждането на всички видове селскостопански животни, в животновъдни обекти съгласно ал.5, т. 1 , със съответното разрешение на всички административни органи – ОДБХ, РИОСВ, ОБЩИНА, при отстояния, условия и брой отговарящи на всички законови и подзаконови нормативни актове и Европейски директиви.
-Общ брой на общинските съветници: 13

-Гласували: 13

Анета Пашалиева: “ЗА”


            Кирил Кондакчиев: “ЗА”

Атанас Стоев: “ЗА”




Петър Лазаров: “ЗА”

Борис Георгиев: “ЗА”



Росица Черпокова: “ЗА”

Вангелина Пешинска: “ЗА”



Стоян Кузмов: “ЗА”

Гергана Качакова: “ЗА”



Слава Пепеланова: “ЗА”

Дияна Юрукова: “ЗА”



Филип Доганов: “ЗА”
Искрен Бозов: “ЗА”

ОБЩО “ЗА” 13

“ПРОТИВ” 0

“ВЪЗДЪРЖАЛ СЕ” 0

                                                                                        ПРЕДСЕДАТЕЛ НА ОБЩИНСКИ

СЕКРЕТАР: ……………



      СЪВЕТ - Ч Е П Е Л А Р Е: …………                                                                                                           

/АНАСТАСИЯ АСЕНОВСКА/
                                   /РОСИЦА ЧЕРПОКОВА/
